Keorlas
Keorlas (s. angl. Cearl; m. 625) – Mersijos karalius (606 – apie 625 m.). Tikėtina, Kinemundo sūnus ir Kreodo anūkas. 606 metais Keorlas tapo karaliumi, pakeitęs Mersijos soste sėdėjusį Pybą. Keorlas minimas kronikose tik jo dukros Kinesburgos santuokos su Edvinu kontekste, būsimu Nortumbrijos karaliumi, kuris slapstėsi pas jį ištrėmimo metu. Apie 625 metus Keorlas mirė ir sostą paveldėjo Penda, galimas jo pusbrolis.